क्षितिमोहन सेन
आचार्य क्षितिमोहन सेन (2 दिसम्बर 1880 – 12 मार्च 1960) भारतीय विद्वान, लेखक तथा संस्कृत के प्राध्यापक थे। वे विश्वभारती के कार्यकारी उपाचार्य थे (1953–1954)। वे अमर्त्य सेन के नाना थे। मध्यकालीन संत साहित्य के मर्मज्ञ समीक्षकों में क्षितिमोहन सेन का अग्रणी स्थान है। उनकी गिनती अपने समय के प्रमुख संस्कृत विद्वानों में की जाती थी। बांग्ला भाषा में उत्कृष्ट लेखन के अतिरिक्त हिन्दी में भी उन्होंने 'भारतवर्ष में जाति भेद' तथा 'संस्कृति संगम' नामक कृतियाँ रची थीं। उन्हें ‘देशिकोत्तम’ की उपाधि से सम्मानित किया गया था।